فنرباغچه UEFA شامپیون‌لار لیگینه وداع ائتدی.
فنرباغچه، UEFA شامپیون‌لار لیگی 3. اؤن اله‌مه دؤورو دؤنوش اویونوندا فرانسا 1. لیگ قروپو موناکو ایله قارشی‌لاشدی.
ایلک اویوندا توتدوغو 2-1لیک اوستونلوکله ساحه‌یه چیخان فنرباغچه، قارشیلاشماغا پیس باشلادی. موناکو، 3. دقیقه‌ده والری گرماین و 18. دقیقه‌ده رادامل فالکاونون پئنالتی قولویلا ایلک یارینی 2-0 قاباقدا تاماملادی.
ایکینجی یاریدا 53. دقیقه‌ده امنیکنین قولویلا اوموت‌لانان فنرباغچه، گرماینین 65. دقیقه‌دکی قولونا مانع اولا بیلمه‌دی و 3-1 مغلوب UEFA شامپیون‌لار لیگینه وداع ائتدی.
ساری-گؤی‌لولر شامپیون‌لار لیگینه وداع ائتمسیله گؤزونو اوروپانین ایکی نؤمره‌لی کوپاسینا چئویردی.
UEFA اوروپا لیگینده قروپ‌لارا قالماق اوچون پلی-اوف توروندا موباریزه ائده‌جک فنرباغچه‌نین رقیبی، 5 آوقوست جمعه گونو ائدیله‌جک پوشک چکیلیشینده معین اولا‌جاق.
